
Narvas Aleksander Puškini tänav 33 asuva linnavara
tasuta kasutusse andmine 
(International Association for Human Values – Estonia MTÜ)
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile laekus taotlus  International Association for Human Values – Estonia MTÜ-lt, registrikood 80393433, juhatuse liige Larisa Mogutova, milles palutakse anda tasuta kasutusse Narvas A. Puškini tänav 33 hoones 1. korrusel asuvad ruumid nr 47 ja 67 joogaga tegelemiseks. 

Varem kasutas nimetatud ruume tasuta Vene Kultuuriselts NADEŽDA, kellega Association for Human Values – Estonia MTÜ tegi koostööd, viies ruumides läbi treeninguid.
International Association for Human Values – Estonia MTÜ taotlust arutati Narva Linnavalitsuse linnavarakomisjoni koosolekul 06.01.2016. a (protokoll nr 1) ning otsustati:
1. Nõustuda  International Association for Human Values – Estonia MTÜ taotlusega ning  anda International Association for Human Values – Estonia MTÜ-le, registrikood 80393433, avalikku enampakkumist korraldamata tasuta kasutusse Narvas Aleksander Puškini tänav 33 hoones 1. korrusel asuvad ruumid nr 47 ja 67 üldpinnaga 68,9 m² joogaga tegelemiseks tähtajaga 31.05.2016. a.

2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Aleksander Puškini tänav 33  hoone bilansiline valdaja.

2.4. Korra punktides 7.2 ja 7.2.3 sätestatu alusel võib linnavara mittetulundusühingutele anda tähtaega kuni 5 aastat tasuta kasutusse linnavalitsuse korraldusega.

3.  OTSUS

3.1. Anda International Association for Human Values – Estonia MTÜ-le, registrikood 80393433, avalikku enampakkumist korraldamata tasuta kasutusse Narvas Aleksander Puškini tänav 33 hoones 1. korrusel asuvad ruumid nr 47 ja 67 üldpinnaga 68,9 m² joogaga tegelemiseks tähtajaga 31.05.2016. a.

 3.2. Narva Linnavalitsuse Arhitektuuri- ja Linnaplaneerimise Ametil sõlmida International Association for Human Values – Estonia MTÜ-ga punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks International Association for Human Values – Estonia MTÜ-le.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

